عقبہ بن سمعان

عقبہ بن سمعان حضرت امام حسین ؑ کی زوجہ محترمہ رباب کا غلام اور کربلا میں حضرت امام حسین ؑ کے ساتھیوں میں سے تھا جس نے کربلا کے بعض واقعات کو نقل کیا ۔عمر بن سعد کے سپاہیوں نے اسے عاشورا کے روز گرفتار کیا لیکن انھوں نے غلام ہونے کی وجہ سے اسے آزاد کر دیا۔اس سے منقول ہے کہ حضرت امام حسین ؑ نے یزید بن معاویہ کے پاس جانے یا انھیں دور دراز سرحدی علاقوں میں لے جانے کی ہر گز درخواست نہیں کی ۔عقبہ کی یہ یہ گفتگو عمر بن سعد کے ابن زیاد کو لکھے جانے والے اس خط کی طرف ناظر ہے جس میں ان دو باتوں کی نسبت حضرت امام حسین ؑ کی طرف دی گئی تھی۔

 تعارف 
اس غلام کا نام عقبہ یا عاقبہ بن سمعان تھا ابومخنف، وقعۃ الطف، ص107. ۔یہ رباب کا غلام تھا نیز یہ حضرت امام حسین ؑ کی سواری کے وقت گھوڑے یا اونٹ کو آمادہ کرنے کا کام بھی انجام دیتا تھا۔حضرت امام حسین ؑ کی شہادت کے بعد لشکر عمر بن سعد نے اسے زندہ گرفتار کیا اور انھوں نے غلام ہونے کی وجہ سے آزاد کر دیا ابومخنف، وقعہ الطف، ص257؛ بلاذری، انساب الاشراف، ج3، ص205؛ طبری، تاریخ، ج5، ص454؛ ابن اثیر، الکامل، ج4، ص80، ابن کثیر، البدایہ و النہایہ، ج8، ص189. ۔شیخ طوسی نے اس کا نام حضرت امام حسین ؑ کے اصحاب میں تحریر کیا ہےطوسی، رجال، ص104. نیز اس کا نام زیارت رجبیہ میں اس پر درود بھیجا گیا ہے سید بن طاوس، اقبال، ص713. ۔

 واقعۂ کربلا 
عقبہ بن سمعان نے مدینہ سے لے کربلا تک حضرت امام حسین ہمراہی کی ۔ذو حسم کے مقام پر جب حر بن یزید ریاحی سے امام حسین ؑ کے کاروان کا سامنا ہوا تو امام کے کہنے پر اس نے خورجین سے کوفیوں کے خطوط نکال کر پیش کیےابومخنف، وقعہ الطف، ص107؛ طبری، تاریخ، ج5، ص402؛ ابن اعثم، الفتوح، ج5، ص78؛ ابن جوزی، المنتظم، ص335؛ مجلسی، بحارالانوار، ج44، ص377؛ مفید، الارشاد، ج2، ص80؛ طبرسی، اعلام الوری، ص232. ۔
ابو مخنف عبد الرحمان بن جندب ابومخنف، وقعہ الطف، ص49؛ طبری، تاریخ، ج5، ص407، 413؛ ابن کثیر، البدایہ و النہایہ، ج8، ص175. اور حارث بن کعب والبیابومخنف، وقعہ الطف، ص56، 64؛ طبری، تاریخ، ج5، ص383، 385؛ ابن کثیر، البدایہ و النہایہ، ج8، ص159، 166 کے ذریعے کربلا کے بعض واقعات نقل کرتا ہے ۔عقبہ بن سمعان کہتا ہے :
میں مدینے سے لے کر کربلا تک امام حسین ؑ کی شہادت کے وقت تک امام کے ساتھ رہا کسی بھی موقع پر ان سے جدا نہیں ہوا۔کوئی ایسا خطبہ نہیں جو میں نے امام کا نہ سنا ہو۔خدا کی قسم !جیسا کہ بعض لوگ کہتے ہیں امام حسین ؑ نے کسی بھی لمحے یزید بن معاویہ کے پاس جانے اور اس کی بیعت کرنے کی درخواست نہیں کی اور نہ کسی وقت دور دراز سرحدی علاقے میں میں جانے کی در خواست کی ۔امام حسین ؑ نے صرف یہ کہا تھا :مجھے اجازت دو کہ میں جہاں سے آیا ہوں وہاں واپس چلا جاؤں یا مجھے خدا کی اس وسیع و عریض زمین پر جانے کی اجازت دو تا کہ میں دیکھوں کہ بات کہاں ختم ہوتی ہے  ابومخنف، وقعہ الطف، ص187؛ طبری، تاریخ، ج5، ص413-414؛ ابن اثیر، الکامل، ج4، ص54؛ ابن کثیر، البدایہ و النہایہ، ج8، ص175.۔

عقبہ کی یہ گفتگو حقیقت میں عمر بن سعد کے اس خط کی طرف ناظر ہے جس میں اس نے امام حسین ؑ کی طرف سے لکھا تھا:
 جہاں سے آیا ہوں وہیں مجھے واپس جانے دو ۔
 مسلمانوں کے کسی سرحدی علاقے میں جانے دو تا کہ دوسرے مسلمانوں کی طرح نفع و ضرر میں ان کے ساتھ شریک ہو سکوں ۔
 یزید بن معاویہ کے پاس جانے دو تا کہ جو وہ میرے بارے میں حکم دے اسے انجام دیا جائے بلاذری، انساب‌الاشراف، ج3، ص183؛ طبری، تاریخ، ج5، ص415؛ ابن‌اعثم، الفتوح، ج5، ص93؛ مفید، الارشاد، ج2، ص88.۔

 روایات 
عقبہ کی درج ذیل روایات منقول ہیں:
 امام کا مدینہ سے نکلنا ابومخنف، وقعہ الطف، ص40؛ طبری، تاریخ، ج5، ص351.۔
 مدینے سے مکہ جاتے ہوئے حضرت امام حسین ؑ کی عبد اللہ بن مطیع سے ملاقات ابومخنف، وقعہ الطف، ص40؛ طبری، تاریخ، ج5، ص351. ۔
 عمرو بن سعید بن عاص کے قاصدوں سے امام کی ملاقاتابومخنف، وقعہ الطف، ص40؛ طبری، تاریخ، ج5، ص385؛ ابن کثیر، البدایہ و النہایہ، ج8، ص166؛ مجلسی، بحارالانوار، ج44، ص368؛ ابن نما، مثیرالاحزان، ص39. ۔
 امام حسین ؑ کا حضرت عباس ؑ سے ملاقات کرنا ابومخنف، وقعہ الطف، ص40؛ طبری، تاریخ، ج5، ص383؛ ابن کثیر، البدایہ و النہایہ، ج8، ص159. ۔
 کاروان امام حسین ؑ کی تنعیم کے مقام پر یزیدی قافلے سے مڈبھیڑ جو یمن سے شام کی جانب جا رہا تھا اور امام کا اس قافلے سے مال و اسباب لینا ابومخنف، وقعہ الطف، ص40. ۔
 عبید اللہ بن زیاد کے خط کا حر بن یزید ریاحی کو ملناابومخنف، وقعہ الطف، ص32، 40.۔
 قصر بنی مقاتل کے مقام پر امام کا خواب دیکھنا اور کلمہ استرجاع کا پڑھنا۔ حضرت علی اکبر سے امام کی گفتگو ابومخنف، وقعہ الطف، ص40، 177-176؛ طبری، تاریخ، ج5، ص407؛ مفید، الارشاد، ج2، ص82؛ مجلسی، بحارالانوار، ج44، ص379؛ طبرسی، اعلام الوری، ص233.۔
 عمر بن سعد کا ابن زیاد کی طرف سے جنگ کے لیے ہونا ذہبی، تاریخ الاسلام، ج5، ص195 ۔
 کربلا میں امام حسین ؑ کے کاروان کا اترنا ابومخنف، وقعہ الطف، ص32، 40۔
 حوالہ جات 

 مآخذ 
 ابن اثیر، علی بن محمد، الکامل فی التاریخ، دارصادر، بیروت، 1385ق/1965م.
 ابن اعثم کوفی، احمد بن اعثم، الفتوح، تحقیق: علی شیری، دارالأضواء، بیروت، 1411ق/1991م.
 ابن کثیر دمشقی، اسماعیل بن عمر، البدایہ و النہایہ، دارالفکر، بیروت، 1407ق/1986م.
 ابن نما حلی، مثیرالأحزان، انتشارات مدرسہ امام مہدی (عج)، قم، 1406ق.
 ابومخنف کوفی، وقعہ الطف، جامعہ مدرسین، چاپ سوم، قم، 1417 ق.
 بلاذری، احمد بن یحیی، انساب‌الأشراف(ج3)، تحقیق: محمد باقر المحمودی، دارالتعارف للمطبوعات، بیروت، 1977ق/1397م.
 سید بن طاووس، علی بن موسی، اقبال‌الأعمال، دارالکتب الإسلامیہ، تہران، 1367 ق.
 ذہبی، محمد بن احمد، تاریخ الاسلام و وفیات المشاهیر و الأعلام، تحقیق: عمر عبد السلام تدمری، بیروت، دارالکتاب العربی، 1413ق/1993م.
 طبرسی، فضل بن حسن، إعلام الوری،‌دار الکتب الإسلامیہ، تہران.
 طبری، محمد بن جریر، تاریخ الأمم و الملوک، تحقیق: محمدأبوالفضل ابراہیم، دارالتراث، بیروت، 1387ق/1967م.
 طوسی، رجال، انتشارات اسلامی جامعہ مدرسین، 1415ق.
 مجلسی، بحارالأنوار، مؤسسہ الوفاء، بیروت، 1404ق.
 مفید، الإرشاد، انتشارات کنگره جہانی شیخ مفید، قم، 1413 ق.

 مزید دیکھیے 

 علی بن ابی طالب
 حسن ابن علی
 حسین ابن علی
 محرم کی عزاداری
 کربلائے معلی
 واقعہ کربلا
 فہرست شہدائے کربلا
 قیام حسینی کا خط الوقت
 واقعہ کربلا کے اعداد و شمار

 حوالہ جات 

زمرہ:اصحاب امام حسین